Clifton har et kontor i kælderen under lejligheden, som ligger i stueetagen, så der var vi nede og banke på. Han var rar og viste os rundt, og han er fleksibel angående mødetidspunktet. At lejligheden ligger i en hjørneejendom i Stuen giver til gengæld rigtig meget larm fra gaden gennem de papirstynde vægge.
Lejligheden er stor, lidt nedslidt, men smuk, nærmest lidt dekadent. Clifton kan godt lide at beklæde ting med plastik - f.eks. stolesæder i køkkenet, så det var lidt mærkeligt og ikke rart at sidde på. Nabolaget er trygt og lidt småkedeligt; der sker ikke så meget. Det er befolket af ortodokse jøder og people of colour, som holder sig for sig selv. Området Crown Heights ligger ret langt ude i Brooklyn, og man skal tage et local subway train for at komme dertil og fra, hvilket tager en del tid, før man eks. er på Manhattan. Derfor står den ret høje lejepris ikke helt mål med lejemålet. Men igen; rar vært og fin lejlighed.